КАРЛ ГУСТАВ ЮНГ. ДИНАМИКА НА НЕСЪЗНАВАНОТО
XV. ДЕЙСТВИТЕЛНОСТ И НАДДЕЙСТВИТЕЛНОСТ
[Публикувано в: Der Querschnitt XII/12 (Berlin, Dezember 1932) pp. 844-845.]
ДЕЙСТВИТЕЛНОСТ И НАДДЕЙСТВИТЕЛНОСТ.  За  някаква  наддействителност  не  зная  нищо.  Действителността съдържа всичко, което може да се знае, защото действително е това, което  действа.  Ако  не  действа,  не  се  наблюдава  нищо  и  затова  не можем нищо да знаем. Ето защо аз мога да направя изказвания само за действителни неща и нищо за наддействителни или недействителни, или пък поддействителни. Освен ако на някого не му хрумне по какъвто и да било начин да ограничи понятието действителност така, че само на  част  от  световната  действителност  да  се  падне  определението „действителен“. Начинът на мислене на така наречения здрав човешки разум  и  на  обикновената  езикова  употреба  създава  ограничението до  така  наречената  материална  или  конкретна  действителност  на предметите, попадащи в полето на сетивата по логиката на известното изречение  „Nihil  est  in  intellectu  quod  non  antea  fuerit  in  sensu“( „В интелекта няма нищо, което преди това да не е било в сетивата“),  без изобщо да е в ущърб на факта, че в разума има сериозно количество познания, което не произхожда от данните на сетивата. В този смисъл „действително“ е всичко, което директно или индиректно произхожда от  опознаваемия  чрез  сетивата  свят  или  поне  създава  подобно впечатление. Това  ограничение  на  картината  за  света  съответства  на  едно­странчивостта на човека от Запада, за която най-често несправедливо винят гръцкия дух. Ограничението до материалната действителност отрязва  от  целостта  на  света  наистина  неподходящо  голямо,  но  все пак само едно парче и така създава тъмната област, която би трябвало да   се   нарече   недействителна   или   наддействителна.   Източната представа за света не познава тази ограничаваща рамка, поради което тя и не се нуждае от философска наддействителност. Нашата произволно премерена действителност е постоянно заплашена от „свръх- сетивно“, „свръхестествено“, „свръхчовешко“ и други подобни. Из­точната  действителност  включва  естествено  всичко  това.  Зоната  на разстройствата при нас започва още с понятието за психичното. 
нашата  „действителност“  психичното  не  може  да  бъде  абсолютно нищо  друго освен  въздействие на  трета ръка, първоначално произ­ведено от психични причини, един „мозъчен секрет“ или друго нещо вкусно. Нещо повече, прикача му се ремаркето материален свят, че то само да можело да надскочи себе си и да познае не само тайните на физическия свят, но и като един вид „дух“ само да познае себе си, и  всичко  това  -  без  да  му  се  признава  друга  освен  индиректната действителност. „Действителна“ ли е една мисъл? Да, само дотолкова, доколкото —  според  този  начин  на  мислене  —  тя е  обвързана с нещо  сетивно реално. Ако не е, тогава тя минава за „нереална“, за „недействителна“, за „фантастична“ и така въпросната мисъл се отхвърля като несъщест­вуваща. На практика това става непрекъснато, макар че от философска гледна точка е нещо нечувано. Мисълта е съществувала и съществува, независимо че не се позовава на никаква действителност, която можем  да  пипнем,  тя  действа  дори,  иначе  никой  нямаше  да  знае  за нея. Тъй като обаче думата „съществува“ при нашия начин на мис­лене прави алюзия с материалното съществуване, се налага „нереал­ната“ мисъл да се задоволи с тъмното съществуване на една наддействителност, която практически означава същото като недействителност. И все пак мисълта е оставила неоспорима следа от своята действи­телност; навярно дори се е спекулирало с нея и е възникнала болезнена празнота в нейната банкова сметка.  Нашето  практическо  понятие  за  действителността  изглежда  се нуждае  от  ревизия,  така  че  дори  всекидневният  материал  за  четене да  включва всякакъв вид „над-“ в своя хоризонт. Аз съм съгласен с това,  защото  нещата  с  нашата  картина  за  света  не  са  съвсем  наред. Ние мислим твърде малко теоретически и на практика - почти никога за това, че съзнанието не стои в никаква директна връзка с който и да е  материален  обект.  Ние  възприемаме  само образи,  които  стават наше достояние едва индиректно посредством функцията на сложна нервна  система.  Между  нервните  окончания  на  сетивните  органи  и образа,  явяващ  се  в  съзнанието,  е  в  ход  един  несъзнаван  процес, който  примерно  превръща  физичния  факт  на  някаква  светлина  в психичния  образ  „светлина“.  Без  този  сложен  и  несъзнаван  процес на трансформация съзнанието не може да възприеме нищо материално.  Резултатът  е,  че  смятаната  за  непосредствена  действителност се  състои  от  грижливо  подготвени  образи  и  че  следователно  ние живеем непосредствено само в един образен свят. За да можем, макар и бегло, да установим истинската природа на материалните неща, са ни нужни сложните апарати и методи на физиката и на химията. Тези науки  са  всъщност  помощни  средства,  които  трябва  да  създадат възможност  на  човешкия  дух  да  надникне  зад  измамните  воали  на образния свят в една непсихична действителност.  Следователно,  далеч  от  това  да  е  един  материален  свят,  той  е по-скоро психичен, който ни разрешава само индиректни и хипоте­тични  изводи  относно  градежа  на  истинската  материя.  Единствено психичното се сблъсква с непосредствената реалност, при това всяка форма на психичното, дори „нереалните“ представи и мисли, които не  се  отнасят  до  нищо  „външно“.  Ако  наречем  такива  съдържания въображение  или  лудост,  с  това  няма  да  отнемем  нищо  от  тяхното въздействие,  да,  няма  „реална“  мисъл,  която  да  не  може  да  бъде изтласкана настрани  от някоя  „нереална“, при това втората има по- голяма сила и по-силно въздействие от първата. По-големи от всички физически   опасности   са   гигантските   въздействия   на   налудните представи,  на които  нашето световно съзнание  би искало да отрече всякаква  истинност.  Нашият  силно  възхваляван  разум  и  нашата безгранично надценена воля се оказват безсилни пред „нереалните“ мисли.  Световните  сили,  които  управляват  цялото  човечество  в щастие и нещастие, са несъзнавани психични фактори и тъкмо те са тези, които създават съзнанието, а с това и conditio sine qua non (условие, без което не може - лат.) за съществуването на един свят изобщо. Нас ни е надмогнал един свят, създаден от нашата душа. По това може да се измери големината на заблудата, обхванала западното  ни  съзнание,  отстъпило  на  душата  само  действителност, изведена  от  материални  причини.  Несъмнено  по-мъдър  е  Изтокът, който намира в душата обосновка за всички неща. Между непознатите същности на дух и материя стои действителността на душевното, психичната реалност, единствената действителност, която непосред­ствено можем да опознаем.

